Diari Oficial de la Generalitat Valenciana


Sumari del DOGV 4972, del 23-03-2005 (2005/3108)

ACORD de 17 de març de 2005, del Consell de la Generalitat, pel qual s'autoritza determinada transferència de crèdits entre programes des del capítol 4 al 2 per un import de quatre-cents trenta-cinc mil euros (435.000,00 .), així com ajustos en els annexos de transferències corrents, de capital i d'operacions financeres, que implica l'habilitació de línies nominatives i projectes financers 16.001/05-016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/3108


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 17 de març de 2005, del Consell de la Generalitat, pel qual s'autoritza determinada transferència de crèdits entre programes des del capítol 4 al 2 per un import de quatre-cents trenta-cinc mil euros (435.000,00 €), així com ajustos en els annexos de transferències corrents, de capital i d'operacions financeres, que implica l'habilitació de línies nominatives i projectes financers 16.001/05-016. [2005/X3108]
  
El Consell de la Generalitat, en la reunió del dia 17 de març de 2005, va adoptar l'Acord següent:
  
La Conselleria de Benestar Social ha proposat determinada transferència de crèdits i ajustos interns en diversos programes, per a donar cobertura a actuacions no previstes i a compromisos pendents de l'exercici anterior, que es detallen a continuació:
  
a) Com a responsable de promoure la integració de les persones amb discapacitat, així com de rebuig a la violència de gènere i de tota forma de discriminació contra les dones, s'ha previst crear sengles fundacions públiques «Fundació de la Comunitat Valenciana per a la Discapacitat» i la «Fundació de la Comunitat Valenciana contra la Violència ?Tolerància 0», per a la qual cosa es requerix l'habilitació de dos nous projectes financers en el capítol 8 del programa 311.10 «Direcció i Servicis Generals» amb una dotació de 60.101 euros cada un, que en constituiran l'aportació de la Generalitat al capital fundacional. Per finançar la dita habilitació es proposa la minoració del projecte PA222 «Agència Valenciana de Prestacions Socials» del mateix programa pressupostari.
  
b) En virtut del Decret 159/2001, de 15 d'octubre, del Consell de la Generalitat, es crea el Premi Valencià a la Solidaritat i el Voluntariat. En el seu articulat es disposa que es concedirà anualment, amb motiu de la celebració del Dia Internacional del Voluntariat i que constarà d'una gratificació econòmica a càrrec de la línia corresponent del programa pressupostari 313.10 « Servicis Socials», a més d'un diploma acreditatiu, per a la qual cosa es proposa habilitar en l'annex de transferències corrents de l'esmentat programa, una línia de subvenció de caràcter genèric.
  
c) El ritme d'execució de la construcció de l'alberg accessible a Chera determina un reajustament d'anualitats que es proposa formalitzar amb una nova addenda al conveni subscrit amb l'esmentat Ajuntament i l'Institut Valencià de la Joventut, per un import de 16.386,64 euros, per la qual cosa es proposa habilitar una nova línia de subvenció en l'annex de transferències de capital del programa 313.40 «Integració social del discapacitat».
  
d) Compromisos pendents de l'exercici anterior determina la reobertura en l'Annex de transferències corrents del programa 323.10 «Promoció de la Dona» la línia T5387 «Conveni Fundació OVSI» per un import de 54.036 euros.
  
e) Incrementar la dotació del capítol de despeses de funcionament dels programes 311.10 «Direcció i Servicis Generals» i 323.10 «Promoció de la Dona» per un import de 185.000 i 250.000 euros respectivament.
  
Com a font de finançament d'estos increments i habilitacions es proposa destinar disponibilitats de fons propis en diverses línies de subvenció genèriques.
  
En conseqüència, i en virtut amb el que disposen els articles 17 i 18 de la Llei 14/2004, de 29 de desembre, de Pressupostos de la Generalitat, el Consell de la Generalitat
  
ACORDA
  
Primer. S'autoritza la minoració de crèdit en l'aplicació pressupostària 09.32.68.417.67.2 per un import de 435.000 euros.
  
Segon. S'autoritza l'augment de crèdit en les aplicacions pressupostàries i pels imports que es detallen tot seguit:
  
Aplicació Import
  
30.51.51.135.05.4 185.000,00
  
60.03.09.064.98.6 250.000,00
  
Total... 435.000,00
  
Tercer. S'autoritza l'habilitació en l'Annex de Transferències Corrents del programa 313.10 i en l'Annex de Transferències de Capital del programa 313.40 de les línies de subvenció les dades descriptives de l'import del qual es detallen tot seguit:
  
Annex de Transferències Corrents del Programa 313.10
  
CODI: T4966
  
DENOMINACIÓ: Premi valencià a la solidaritat i el voluntariat
  
IMPORT: 15.000 €
  
BENEFICIARIS PREVISTOS: Institucions sense fins de lucre
  
DESCRIPCIÓ I FINALITATS: Promoure el voluntariat en totes les seues formes i reconéixer la contribució de les organitzacions de voluntariat a la construcció d'una societat més justa, solidària, per mitjà del Premi Valencià a la Solidaritat i el Voluntariat.
  
TIPUS: Genèrica
  
APORTACIÓ G.V. NO CONDICIONADA: 15.000,00
  
APORTACIÓ G.V. CONDICIONADA:
  
APORTACIÓ EXTERNA:
  
Annex de Transferències de Capital del Programa 313.40
  
CODI: T5351
  
DENOMINACIÓ: Conveni IVAJ'Ajuntament de Chera
  
IMPORT: 16.386,64€
  
BENEFICIARIS PREVISTS: Ajuntament de Chera
  
DESCRIPCIÓ I FINALITATS: Conveni per a la construcció d'un alberg accessible a Chera.
  
TIPUS: Nominativa
  
APORTACIÓ G.V. NO CONDICIONADA: 16.386,64
  
APORTACIÓ G.V. CONDICIONADA:
  
APORTACIÓ EXTERNA:
  
Quart. S'autoritza l'ajust en l'Annex d'Operacions Financeres del programa 311.10 «Direcció i Servicis Generals», que implica la minoració del projecte PA222 i l'habilitació de dos nous projectes financers, tal com es detalla tot seguit:
  
Projecte Denominació Import (€)
  
PA222 Agència Valenciana de Prestacions Socials -120.202,00
  
PF028 Fundació Comunitat Valenciana per a la Discapacitat 60.101,00
  
PF029 Fundació Comunitat Valenciana
  
 contra la Violència «Tolerància 0» 60.101,00
  
Quint. S'autoritza en l'Annex de Transferències Corrents del programa 323.10 la reobertura de la línia de subvenció T5387 «Conveni Fundació OVSI» per un import de 54.036 euros, amb les dades descriptives aprovats per la Llei de Pressupostos per a l'exercici 2004.
  
Sext. S'autoritza determinat ajust en els annexos de Transferències Corrents i de Capital en els programes i línies de subvenció que es detallen tot seguit:
  
València, 17 de març de 2005
  
La consellera secretària del Consell de la Generalitat, per substitució,
  
GEMA AMOR PÉREZ